Komisjoni määrus (EÜ) nr 3565/88,

16. november 1988,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 1315/88, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käes-olevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla;

nomenklatuurikomitee ei ole eesistuja määratud tähtaja jooksul oma arvamust esitanud,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. november 1988

Komisjoni nimel

asepresident

Cockfield

[1] EÜT L 256, 7.9.1987, lk 1.

[2] EÜT L 123, 17.5.1988, lk 2.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

| |

(1) | (2) | (3) |

1. | Närimiskumm, mis koosneb ioonivahetusvaiguga seotud nikotiinist (2 mg nikotiini tableti kohta), glütseriinist, sünteetilisest polümeerist, naatriumkarbonaadist, naatriumvesinikkarbonaadist, D-glütsitoolist (sorbitoolist) ning lõhna- ja maitseainetest, mille eesmärk on jäljendada eelkõige tubakasuitsu maitset ja mille kasutamist soovitatakse inimestele, kes soovivad suitsetamisest loobuda | 21069091 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 2106, 210690 ja 21069091 sõnastusega. Toode ei sisalda suhkrut ja ei kuulu seepärast CN-koodi 170410 alla (vt ka harmoneeritud süsteemi selgitavat märkust rubriigi 2106 kohta, punkti B alapunkt 9). |

2. | Mometasoonfuroaat (INNM) | 29372990 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 2937, 293729 ja 37372990 sõnastusega. Tegemist ei ole koodi 29372200 alla kuuluva neerupealise koore hormooni halogeenitud derivaadi, vaid sellise toote derivaadiga. |

3. | Isekleepuv plastkile, mis on ühelt poolt kaetud akrüülliimiga segatud glütserooltrinitraadiga, mis sisaldab vähemalt 4 mg glütserooltrinitraati cm2 kohta ja mida kaitseb adhesioonivaba kile | 30051000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 3005 ja 30051000 sõnastusega. |

--------------------------------------------------